# data[].attributes.body
השבוע שלי היה בסימן "חזרה לעניינים" בפול גז.

בנחל נהלל - הקיץ זה הזמן לביצוע פעולות בשטח. אז הפעולות בפרויקט הזה הן בעצימות נמוכה, ובכל זאת זה הזמן להספיק את מה שכן רוצים לבצע. מתקן חדש למדידות ספיקות נמצא בתהליך ביצוע מתקדם, ביצענו גדר חדשה בין הנחל לבין המטעים של נווה יער שמוסיפה דונמים רבים לשטח הנחל, ואנחנו מתכוננים לזריעה, שתילה ונטיעות בסתיו הקרוב. מאחורי הקלעים, מקדמים בכל האמצעים שיש לנו את נושא שחרור המים לנחל...

בפרויקט כלי הערכה לפרויקטי שיקום נחל, מתחילה סקירת ספרות במטרה לבסס על קרקע איתנה את התהליכים שנרצה לקדם שם. מתכננת להסתנכרן עם מאיה, מאחר ויש קשר וממשק פוטנציאלי עם התוכנית האסטרטגית, כולל צוותים מלווים דומים בהרכבם - בקיצור נחתור לתיאום וחיבור תהליכים.

באגן הכנרת, מתחילה/ממשיכה ללוות מקצועית ולנהל את פרויקט ההדגמה בנחל עין זהב (מטעם רשות הניקוז). פרויקט קרוב לליבי שאני נמצאת בו עמוק מראשיתו לפני שנתיים. עובדים על גיוס משאבים נוספים (קרן שטחים פתוחים), ועל תוכניות עבודה ותקציבים מפורטים.

המלצת ספר:
לא קראתי אותו לאחרונה, אבל הוא תמיד ליד המיטה ואני חוזרת אליו פעם בכמה זמן. "הקפות ביער" (דלין מתיה) - אחד הספרים הכי אהובים וקרובים ללבי, שמחבר בצורה מופלאה בין סיפור מרתק ומרגש לבין רגישות אקולוגית-חברתית עמוקה. מומלץ!

# data[].attributes.attachment_link.title
עטיפה_-_הקפות_ביער(2)

# data[].attributes.body
אהלן!
וואו איזה שבוע עבר על כולם אחרי החופשת קיץ! פתיחת מבערים רצינית.

1. ציפורי- תכניות מתחמיות
השבוע קרו כמה דברים משמעותיים בציפורי. הוצגו 4 תכניות מתחמיות לשותפים במרחב, שהביעו את דעתם על התכניות. חלק מהתכניות מרשימות מאד וחלק פחות. ובאמת חשוב לראות איך כל הפרוייקט הגדול הזה שנעשה עם המון חשיבה של טובי אנשי המקצוע, לא יהיה בסוף רשימת פרוייקטים, ובאמת יתחבר בסוף למשהו אגני. זאת שאלה שנשאלת בקרב כל אנשי הפרוייקט.

2. תכנית אב אגנית הוצגה היום לצוות המנחה ועוד אורחים מהפרוייקט במשרדי רשות ניקוז קישון. המשרד של מיכל בן שושן עשה עבודה מדהימה, שאני חושבת שתהדהד עוד בהמשך הדרך. הן הציגו תכנית שלדעתי באמת מקיפה את הראייה האגנית בכמה רבדים שונים. האתגר והמשימה שאני מקווה שנוכל לסייע גם כאגמא, זה החיבור בין התכנית האב האגנית הרחבה הזאת, לבין התכניות המפורטות שיגיעו בהמשך. חשוב שיהיה שיח נכון בין התכניות, כדי שבסוף הדברים ייצאו לפועל בשטח.
שבוע הבא אני נפגשת עם מיכל ועתליה, כדי לעשות חשיבה משותפת על החיבור בין התכנית האגנית לתכניות המתחמיות, ובכלל על השלמת פערים שייתכן ונוכל לסייע.
ממליצה בחום לקרוא את התכנית הסופית כשתצא בסוף דצמבר.

3. עוד בציפורי- התעסקתי השבוע גם בלמידת המערכת של הוורדפרס אחרי ההדרכה של יעל והעלתי את המאמר של השפה האגנית.

כמו כן ראיינתי השבוע את חיים ואורי לתיק פרוייקט של ציפורי, והיה ראיון נוקב שעלו בו הרבה סוגיות. אני מקבלת כבר הרבה חתיכות בפאזל הזה, ובשבוע הבא על שולחני להתחיל לארוז את הראיונות השונים שעשיתי בתקופה האחרונה לכדי תכנית פעולה לתוצרים שלנו מהתיעוד בציפורי.

4. אתמול הייתי בכנס ביד הנדיב, שבאמת כלל רשימת משתתפים מרשימה. מעבר לפרוייקט המרשים באנגלייה ששווה להבין יותר מקרוב מה קורה שם, אני מעלה כאן כמה נקודות שעלו מפורום שהתקיים בסוף הכנס:
- הנציג מרמ"י מקש"פ (תסלחו לי כאן שאני לא זוכרת את השם), ציין שהעניין בקש"פ זה לא שאין כסף, אלא שלא מציעים מספיק פרוייקטים טובים דיים. הוא קרא להגיש פרוייקטים של שיקום שעונים על הקריטריונים, כי יש כסף לחלק לטובתם.
בתגובה ניר פפאי אמר שהחסם הוא שלכל גוף מותר להגיש קש"פ אחד בשנה, וזה מאד מקשה על גופים גדולים שרוצים לקדם פרוייקטים. שקדי הציע לא לחלק את הכסף להרבה פרוייקטים קטנים, אלא שתהיה השקעה מסיבית מכמה פרוייקטים גדולים. היה הרבה דיבור על upscale של פעולות שימור טבע, כמו הפרוייקט שהוצג באנגלייה.

- עלה כמה פעמים הנושא של האגרו-וולטאי והחשש הגדול מפגיעה וירידה גדולה באיכות של בתי גידול לחים (מאגרי מים ובריכות דגים)

-הוצג דוח מצב הטבע 2022 וגם ניתוח ארצי מעניין של דותן רותם על מגמות שינוי אקלים ובתי גידול, והמצב, אני לא צריכה לספר לכם בכלל, נראה מדאיג

- אבי פרובלוצקי קרא בסוף הכנס לעשות מהלך ממשלתי רחב של תכנית התמודדות עם אקלים, כאשר החלק הכי חשוב הוא לתקצב ולתת תשומת לב רבה לא רק לתכנון, אלא גם לביצוע ותחזוקה, שזה החלק שמאד נזנח.

-אביב אבישר הציגה את התכנית עם מילופרי למסדרון אקולוגי חקלאי בגליל המערבי (נשלח בווטסאפ), ששווה להכיר למי שלא.

- היתה לי שיחה עם השגריר לשינוי אקלים וקיימות גדעון בכר, שהביע עניין לקדם את הנושא של המרכז לנחלים בירדן דרומי, שהיא חלק מההחלטת ממשלה. אמר שהאינטרס שלהם זה לעשות פרוייקט של חיבור עם הירדנים. שאל אותי מה הוא יכול לתת כדי לעשות את החיבור הזה.

היו עוד הרבה אנקדוטות, אבל זהו להערב.

אני ממליצה למי שלא קרא את הספר "אמנות ההקשבה לפעימות הלב", שכמו שסיפרתי לכם סבתא שלי תרגמה אותו מגרמנית, אבל ללא קשר הוא ספר מקסים.
התחלתי עכשיו לקרוא את הספר "תולדות הדבורים" שחברי המעבדה שלי נתנו לי מתנה כשעזבתי. זה אמנם נשמע כמו ספר מידע, אבל זה רומן, ובינתיים מעניין.

שיהיה סיור מדהים בדנמרק!
סופש נעים לכולם
רז

# data[].attributes.headline
נראה לי שאני יוצאת שוב לחופש :) יעל אילמר

# data[].attributes.subject
נראה לי שאני יוצאת שוב לחופש :) יעל אילמר

# data[].attributes.body
היי חברים,
שבוע טירוף גם של עשייה וגם של תכנון, פגישות, הכנות, כתיבה, הכנת חומרים לדפוס (את זה לא עשיתי כבר הרבה זמן), מלא מלא כדורים באוויר ויש מרתון להתכונן אליו. למדתי שכשמתכוננים למרתון גם 00:00 זאת שעה טובה לריצה של 10 ק"מ וגיליתי שזאת לא סתם שעה טובה זאת שעה מהממת לרוץ בה! מומלץ!

כתבו כאן לפני לגבי כל ענייני השבוע: סטוריטלינג, תחילת פרסום נחלים טוקס, מנהלת נחל חדרה, וובינר מסביב לעולם בעקבות ניהול הנגר, מפגש הכנה לנסיעה לדנמרק (ארוך וחשוב)!
בחיי! מזל שהתבטלה ישיבת ההגוי של אגמא!

אשתף שאני רואה את האופק לסיום תכנון 2 יחידות (מתוך 3) בתכנית ההשכרה של אגמא שתהיה בשנת 2023 וזה משמח אותי מאוד מאוד מאוד וגם את השותפים שלנו לבנייה של אלה, ממוטי קפלן ועד אורי מורן (ובדרך רשימה ארוכה).

אני רוצה להמליץ על ספר דמיוני: "מי את שרון אלמון?"

וספר אמתי שעוד לא קראתי :) אבל יש לי תחושת בטן טובה לגביו וגם אני חושבת שלהמליץ על ספר שעוד לא קראתי זה מיוחד - פחות זה יותר של ג'ייסון הייקל - קיבלתי אותו היום ויש סיכוי שהוא בא איתי לדנמרק כי בטוח יהיה לי שם מלא זמן לקרוא...

צ'או וסופשבוע מעולה!

# data[].attributes.attachment_link.description
איך נוכל להמשיך לשגשג בלי להרוס את העולם? בספרו עטור הפרסים, ג'ייסון היקל מראה כיצד זה אפשרי, ומספק את המפתח לכך: "כלכלת יציבות" - חזון לעתיד משגשג של חיים באיזון לצד עולם הטבע, שבו השפע הקיים משרת את כולם.

# data[].attributes.headline
שבוע מהסרטים - שטרם נגמר - הילה

# data[].attributes.subject
שבוע מהסרטים - שטרם נגמר - הילה

# data[].attributes.body
הי חברים וחברות,

זה היה אחד השבועות המאוד מאוד גדושים שדברים שתוכננו לאחרונה  - פשוט קרו והתקדמו....
זה היה שבוע של שיח על הרבה נחלים.... ועל מה שקורה שם
וזה היה שבוע של עשייה מדהימה של צוות אגמא המשובח!!!!
אז קודם לפני שקוראים - כפיים ותפיחה על השכם.

אז מה היה לנו:
1. התחלנו את יום ראשון עם התנעת פרוייקט הדגמה בעינות קישיון והיתה פגישה מצויינת עם הצוות של ירדן דרומי - אפילו שעובד תכף עוזב - זה היה מצויין. (שי שאפו)
2. המשכנו לנחל נהלל להכנה והערכות לקראת וועדת ההיגוי ובכלל חשיבה קדימה מה הלאה בפרוייקט ומה רוצים להשיג. יעל ס. שאפו)
3. משם המשכנו להבין יותר טוב את תכנית ניטור נחל תנינים שמתקדמת לאיטה ועדיין לא מראה ממצאים ברורים אבל כן מעניין - אבקש מאורי מורן להציג לנו את ממצאי הניטור וההשוואה בין מקטעי נחל שונים
4. סדנא מעולה לרשויות הניקוז - story telling - שהיתה מוצלחת - עם פידבקים יפים ובעיקר הראתה שיש רצון ללמידה ולחשיבה משותפת ביחד, להכרות מעמיקה. ולנו היא הראתה שאם עושים הכל ברמה גבוהה ועם ערך משמעותי וקונקרטי שמתחבר לצרכים שקיימים - זה עובד מעולה. יעל ט ויעל א. שאפו)
5. נחל ציפורי- השבוע התקיימו ארבע הצגות של התכנון המתחמי על מנת לקבל פידבקים משותפים - היו מפגשים מעניינים - כשהנושא המרכזי היה לראות איזה אינטגרציה קרתה ועד כמה... בין כל הלמידה לתכנון בפועל. קורים שם תהליכים מעניינים ורז בטח תרחיב על כך יותר. עלה גם בלוג על שפה אגנית (רז שאפו)
6. וועדת היגוי התבטלה - לא מבינה איך חשבנו שתתקיים בשבוע בעמוס הזה. במקום נשלח מייל עדכונים
7. הסיור לדנמרק - ששבוע הבא יתפוס את כל הפדלט - היה וובינר הכנה משובח, היו הרבה מאוד סגירות אחרונות ונראה לי שאנחנו מוכנים!!! (רועי ויעל א. - שאפו)
8. התקיימה מנהלת נחל חדרה - מפגש שאגמא עזרה המון מאחורי הקלעים ויצא מפגש מאוד מוצלח עם בקשה להמשך סיוע וליווי - אין כמו לקוח מרוצה (שאפו לברק, מאיה ויעל א.)
9. היום בבוקר נחל עין זהב כיכב בפגישה מצויינת עם רשות ניקוז כינרת ושוב התהליך של פרוייקטי הדגמה הוכיח כי אגמא ממשיכה לפתח פה שריר חדש של ליווי מקצועי בתחום הלמידה.
10. גם בתכנית האסטרטגית היתה התקדמות והיום הציגו לנו דראפט ראשוני של מיפוי בעיות ואיך רואים את חיבור הגורמים להשפעה על התהליך - מתקדמים (שאפו למאיה שמובילה במקצועיות רבה).
11. אנו נגיש ביחד עם העירה שיובילו בקשה לוועדת העזבונות על נחל גדורה - לפרוייקט עתידי שנהיה מעורבים בו - בתקווה.

בין לבין קרו דברים נוספים - אבל השבוע הנחלים כיכבו וגם רשויות הניקוז והנחלים.....
12. למי שהגיעו למספר 12 - ביום שני ה- 18.9 נקיים בין 09:00-12:00 אירוע הרמת כוסית במקום ישיבת צוות - יש למה לצפות - פרטים בהמשך.

לא נרשמו אירועים חריגים השבוע... (טפו טפו טפו)

כל זה לא היה קורה בלי שיתוף פעולה, ובלי חשיבה משותפת שמבקשת כל הזמן להעמיק ולהצטיין.

מחכים לנו דברים יפים בדרך!!!
המלצות של שני ספרים יפים מאוד:
פילים לבנים של קרן שווץ (חברה קרובה ומי שהיתה עד לא מזמן המנהלת המקצועית במועצה לבנייה ירוקה) ספר חכם מאוד ושווה קריאה.
הספר הלא נכון - של נועה ידלין - סופרת מבריקה!!!! ממליצה בחום על שני הספרים.

סופ"ש נעים!!!!
הילה

# data[].attributes.body
זהו ההכנות נגמרו ונשאר רק לארוז. שבוע הבא דנמרק, אחרי עוד שבוע קדחתני של סגירות אחרונות. מפגש ההכנה שהיה השבוע עבר טוב מאוד וכולם כבר מחכים להגיע לשם ולראות.
הסדנה שאנחנו מסייעים בה של בן גוריון חקר ימים אוניברסיטת לידס הולכת וקורמת גידים. וגם ייתכן שנציג בה קצת דברים משלנו. נראה שיהיה רלוונטי גם לכלי ההערכה גם לתכנית האסטרטגית וגם לפרוייקטי ההדגמה.
אגמא כבר נוכחת בשטח היטב, אבל מדי פעם יש יום כמו רביעי האחרון שאנחנו נמצאים בכל הגזרות במקביל עם פעילות חוץ ופנים משרדית, מאוד מרשים לראות איך הימים האלה מתנהלים כסדרם למרות העומס והבלתמים. אפילו במילואים אחד החברים לצוות סיפר לי שפנו אליו מאחד מצוותי התכנון של פרוייקטי ההדגמה לעשות את הניטור, בכל מקום כבר אמרתי ?:)
אני לא מצליח לקרוא ספרות שאינה מקצועית בארץ. רק בחופשות. ניסיתי לקרוא שוב את זורבה בחופשת קיץ, לא איפשרו לי...
סופש נעים.

# data[].attributes.headline
יעלט - שבוע בסימן עליות וירידות 

# data[].attributes.subject
יעלט - שבוע בסימן עליות וירידות 

# data[].attributes.body
1. "נחלים TALKS" - הייתה לנו סדנת סטוריטלינג ביום שני - שהייתה מצויינת, ודרשה מעט הכנות לפני והמשך התקשרות עם ה"נבחרת" אחרי.
וובינר "מסע מסביב לעולם בעקבות ניהול נגר" התקיים והיה מוצלח מאוד וגם דרש צקת הכנות, תיאומים, תזכורות וחיבורים.
תיאומי מרצים ומרצות לוובינרים של ציפורי ושל אגודת איל,
תכנון ניוזלטר ראש השנה- מבחינת תוכן וויז'אלס
מאיה ואני ניסינו לפצח את הפילוח של מקצועות אנשי הקשר של אגמא.
ועוד כל מיני דברים קטנים.

2. אשמח להיעזר בקבלת נתונים - או לפחות מקום לקבל את מקורות הנתונים של כלל האירועים שקרו באגמא בשנה האחרונה - לטובת הנתונים בניוזלטר אגמא - זה גם ישרת את הדיווח של כלל אירועי אגמא עד היום.
כמובן שגם אשמח לעזור לקדם דברים למי שצריך/ה.

3. אני מסיימת כל יום מותשת וממש מתהההה לקרוא את ערימת הספרים שהעברתי מהבית הקודם לבית הזה.
ובינתיים ליד מיטתי - לאהוב את מה שיש - של ביירון קייטי - אני אמורה לקרוא ולהכין BOOK REPORT עבור לימודי הקואוצ'ניג שלי - אז אדווח אם שווה.
קניתי שיהיה לי בבית את האלכימאי של פאולו קואלו
UNTAMET שאמרו לי שהוא שווה, אבל עוד לא הגעתי אליו
והספר התקדשות - ספר מטורף ממש, שקראתי בסיני, אבל מורכב מדי להסביר.. שווה קריאה.

סופש נעים אגמאים ואגמאיות
I LIKE YOU

# data[].attributes.headline
השבוע שלי/ מאיה

# data[].attributes.subject
השבוע שלי/ מאיה

# data[].attributes.body
אהלן
לאחר מפגש עבודה היום של צוות הניהול השוטף עם MNS על התוכנית האסטרטגית מרגישה, סוף סוף, שממש מתחילים להתקדם. MNS שוקעים עמוק בראיונות ומתחילים להבין את המורכבות הרבה של האתגרים בנחלים. הציגו מה נעשה ומיפוי ראשוני מאוד של סוגיות מרכזיות וקיבלו מהצוות פידבק והכוונה לראיונות וגורמים נוספים.
מתחילים להתכוונן גם להרחבת המעגלים עם פורומי התייעצות כאלה ואחרים, שזה שלב התבגרות קריטי שעדיין לפנינו. שואפים להוציא דרך גלית כהן, המנכ"לית של משרד הגנ"ס, פניה לרשויות ומשרדים אחרים המודיע על המהלך ומבקש למנות נציג רשמי לפורום היוועצות. בנוסף, אפשרות שצוות הניהול השוטף יורחב (כדי לא להקים עוד פורום ביניים שלא ברור מה יהיו סמכויותיו) - עם נציגי משרד החקלאות ורשות המים. בחשיבה לקראת  ביצוע.

תודה גם מהצד שלי על ההזדמנות לשת"פ נהדר עם ברק ויעל ס בתוך הצוות- ורן פרחי מרנ"ק שרון מחוצה לו סביב התנעת מנהלת נחל חדרה. המחיש לי עד כמה לפעמים דברים שעשויים להתפס כטריוויאלים עבורנו עדיין מביאים המון ערך ועזרה משמעותית לשותפים. ומכאן רק גודל הפוטנציאל שלנו לסייע. ומנגד - מחשבות על ההבדל בין "יכולים לסייע בזה" לבין "זה תפקידנו". שלאט לאט מתחדד.

ההמלצה שלי - "על עצמות המתים". רומן של סופרת פולניה, צעירה ובועטת (וזוכת פרס נובל לספרות!), על נקמתן של חיות הבר והטבע. מסופר מעיניה של ישישה נרגנת, ספק הזויה ספק השפויה היחידה, בכפר מבודד בהרים, שנתקלת בשורת מקרי רצח מוזרים. נהניתי מהכתיבה המושחזת והיזדהיתי עם לא מעט מהתתובנות של הישישה על האנושות מול הטבע...

סופ"ש נעים לכולם!

# data[].attributes.headline
עונת הכנסים והאירועים החלה

# data[].attributes.subject
עונת הכנסים והאירועים החלה

# data[].attributes.body
היי כולם,
מתחיל מהקישור, אני לא קורא ספרים אז בהשראת סדנת הסטוריטלינג שהתקיימה השבוע באגמא מצרף פרק בפודקאסט שמדבר בדיוק על הנושא הזה.. תהנו!
ביום ראשון התקיימה הפגישה הראשונה עם צוות התכנון הבכיר של משב"ש בנושא הטמעת המדיניות לניהול נגר עירוני בתכניות שלהם..אגוז קשה לפיצוח שהרבה זמן אנחנו מנסים להגיע אליהם, היו להם הרבה שאלות טובות ומקצועיות ואני מאמין שהתהליך הזה יניב פירות בהמשך, הם רוצים להבין והתמקצע בנושא וזה כבר הרבה!
בהמשך השבוע התרכזתי בשני אירועים:
אחד, מנהלת לשיקום אגן נחל חדרה - מפגש ההתנעה המחודש. הליווי של אגמא את המפגש היה מאד מוצלח. יש כמה דברים לשיפור אבל ידענו מראש שאלו מקומות שאנחנו לא לוקחים עליהם אחריות. חוצמזה היה מפגש ממש איכותי, עם נוכחות טובה מאד והצלחנו למשוך אותו למעלה ככל הניתן. אני רוצה לציין פה עבודה משותפת מהממת של אגמא! יעל יעל יעל ומאיה, תודה רבה!
האירוע השני הוא ביטול יום העיון האגני של רנ"ק קישון.
עניינית כנראה שזה הדבר הנכון לעשות, רנ"ק קישון וגם הציבור המקצועי שלהם עמוסים בימי עיון ושיתופי ציבור והם מצביעים ברגליים ופחות מגיעים לאירועים (אפילו בזום), בנוסף רשות הניקוז עמוסה בטירוף, בקולות קוראים ושאר מטעמים.
מבחינת התנהלות, היה צריך לבטל את המפגש מוקדם יותר, לצערי קיבלתי את ההרגשה שהם ממש בעניין, עד שלא. מבחינה אישית, מצד אחד, מבאס להשקיע זמן, אנרגיה ומחשבה על משהו שבסוף לא יוצא לפועל. מצד שני, מאוורר קצת את היומן.
ממש מחכה לצפות בוובינר שהיה אתמול!

# data[].attributes.attachment_link.title
איך לספר את הסיפור שלך - אסף סידס - פרק 85

# data[].attributes.attachment_link.description
Listen to this episode from מיינדסט - התפתחות אישית - Mindset on Spotify. לכל הקישורים שלי והדרכים ליצור קשר: https://linktr.ee/shlomihaster בפרק של השבוע היה לי את הכבוד לארח את אסף סידס - מנכ"ל ומייסד-שותף של חברת ה-סטוריטלינג Leave a Mark. במהלך הפרק דיברנו על: מה זה ליב א מארק ?

# data[].attributes.headline
סיפור חיפאי- יעל

# data[].attributes.subject
סיפור חיפאי- יעל

# data[].attributes.body
השבוע שלי היה בסימן פיצוחים,
על שולחני כמה תהליכים שאנחנו מנסים לקדם בפרויקטים השונים וניסיון לפצח איך צריך לגשת/להוביל אותם
1. נהלל- איך נכון להבנות את תהליך שיתוף מול חקלאים שאנחנו מתכוונים להניע בחודש הבא- מה איך ועם מי חשוב לשתף.
2. דיפלה- תהליך בניית מטרות יעדים ומדדי התקבל בברכה, עכשיו צריך להבין איך נכון להבנות אותו אל מול וועדת ההיגוי שהתגבשה. מה איך וכמה לשתף
3. מינהלת נחל חדרה- הצטרפתי לסייע ותכלס בעיקר להתבונן ולהקשיב למפגש שהיה השבוע, היה מפגש מכובד ומוצלח לטעמי, מעניין לראות איך יתגלגל.. סחטיין לברק מאיה ויעל על העבודה עם רן!
ובכללי אני סופר נהנית מזה שכל הזמן יש מה ללמוד באגמא. באמת יש לזה ערך גדול לדעתי.

ספר שאני קוראית- כחלק מההבנה שכבר פחות מדריכה ברחבי הארץ כמו פעם אני מנסה כן להתמקד בחיפה כדי לאפשר לי לקחת סיורים מדי פעם שבשבילי הם גם שליחות חיפאית וגם כיף ואוורור. כחלק מזה קוראית ספרות חיפאית, כרגע ליד המיטה מונח הספר חצוצרה בואדי של סמי מיכאל, רומן יהודי ערבי בחיפה של שנות ה50.
יום אחד תבואו אני אעשה לכם סיור חיפאי פראקסלנס

שבת שלום

# data[].attributes.headline
בוחרת ירוק וכחול כי זה המכלול/ליאור

# data[].attributes.subject
בוחרת ירוק וכחול כי זה המכלול/ליאור

# data[].attributes.body
1- מזה חודש מובילת צוות תוכן ב׳לבחור ירוק׳ והרגשות מעורבים ומעורבבים והדבר הזה צריך להתרומם עד לבחירות. משעות ההתנדבות שהציפו אותי והצלחתי לעמוד בהן הבנתי שאפשר במקום כבר לחזור לעבוד, ואחרי סידורים של הסידורים וגם תקופת עיכול - חזרתי ליומיים בשבוע. עד כה רק התעדכנתי בכל מה שאגמא עשתה בשלושת החודשים האלו incredible !🤩
בינתיים יוצאים לפסטיבל של שלושה ימים בחאן במדבר עם חברים, פעם ראשונה שאלבי במסיבת טבע.
2- לא הבנתי מה צריך לקרוא אנסה לברר ואערוך את הפרסום
3- מלידה עד גיל שנה שזה ספר מעשי על תינוקות, סתם, תקראו ספר שירה של דליה רביקוביץ ״כל משבריך וגליך״ מצלמת לכם פה שיר שדיבר אלי

# data[].attributes.headline
מסכמים שבוע על ספידים 

# data[].attributes.subject
מסכמים שבוע על ספידים 

# data[].attributes.body
היי היי,
מה?? חמישי היום??
שמעו - כן! החיים הם משהו לא מהעולם הזה :)
השבוע היה שבוע "נורמלי" סך הכל - לפחות מבחינת כמות אנשי ונשות אגמא on board....
אז בואו נחזור לכושר :)
1. הנחיית כתיבה - ספרו בבקשה בקצרה מה קרה לכם השבוע באגמא - מזכירה שהפדלט נועד לתת מענה לחיים ההיברידיים שלנו. אם היינו נפגשים יותר במשרד בטח היינו יודעים יותר על מה שנמצא על השולחן של הקולגות בעבודה... אז ספרו בקצרה ועדכנו :)
2. הנחיית קריאה - קראו בעיון :) וגם שימו לב איפה העדכונים שאתם קוראים רלוונטיים לשולחן העבודה שלכם. איפה אפשר לסייע. איפה אפשר לשלב כוחות. איפה כדאי לכם לעקוב ולדעת קצת יותר כי הדברים יכולים להשתלב מתישהו...
3. תוספת שבועית - כיוון שעוד גל של חופשות לפנינו אנא הוסיפו לפדלט השבועי המלצה לספר שקראתם לאחרונה. וגם ספרו קצת למה מצאתם את הספר מעניין. אם יש סיפור אישי שקשור לספר אז בכלל מהמם!
4. חוק חדש - האחרון/ה שכותב/ת מכבה את האור :) סתם! מדווח בווטסאפ שהפדלט מלא וניתן להתעדכן בו באופן מלא.
בהצלחה!